stanford-oval/wikipedia huggingface dataset:
Lamma
Historia

Lamma on Hongkongissa merkittävä arkeologinen kohde. Löydösten perusteella siellä on ollut ihmisasutusta jo 5 000 vuotta sitten neoliittisella kaudella, varhaisemmin kuin muualla Hongkongin alueella. Erityisesti pronssikautista esineistöä on löytynyt saarelta runsaasti. Se liitettiin Brittiläiseen Hongkongiin vuonna 1898. Toisen maailmansodan aikaan japanilaiset käyttivät Lo So Shingin kylää laivastotukikohtana ja suunnittelivat säilyttävänsä saarella olevissa luolissa pikaveneitä itsemurhahyökkäyksiin, joskaan nämä suunnitelmat eivät toteutuneet.
Saaren perinteinen elinkeino on ollut kalastus. Sen asukkaista suuri osa on viiden alun perin Guangdongista lähtöisin olevan suvun jälkeläisiä. Lauttaliikenteelle soveltuvien laiturien rakentaminen Yung Shue Waniin ja Sok Kwu Waniin 1960-luvulla avasi saaren ulkopuolisille vierailijoille. Sen jälkeen saarelle on asettunut asumaan myös ulkomaalaisia. Noin kolmannes saaren asukkaista on syntynyt ulkomailla, ja etenkin Yung Shue Wanissa on huomattava ulkomaalaislähtöisten yhteisö. Teollisuutta saarella edustaa vuonna 1978 rakennettu voimalaitos, jonka lisäksi siellä sijaitsee Hongkongin ensimmäinen tuulivoimala.
Saaren pohjoispuolella tapahtui vuonna 2012 laivaonnettomuus, jossa kaksi lauttaa törmäsi toisiinsa. Toinen lautoista upposi, ja 39 ihmistä kuoli.
Aiheesta muualla

Kuvia tai muita tiedostoja aiheesta Lamma Wikimedia Commonsissa
Matkaopas aiheesta Lamma Wikivoyagessa (englanniksi)
Sok Kwu Wanin kylä saaren itärannalla.
Lamman voimalaitos ja Hung Shing Yeh -ranta Yung Shue Wanin eteläpuolella.
Markus Bollström

| Markus Bollström> Henkilötiedot |
| --- | --- |
Syntynyt: 4. tammikuuta 1985 (ikä 40) Lohja
Salibandyn pelaaja
Lempinimi:  Bolle
Pelipaikka:  laitahyökkääjä/puolustaja
Seura:  Tapanilan Erä
Pelinumero:  12
Pituus:  177 cm
Paino:  72 kg
| Urheilijan ura> Junioriseurat |
| --- | --- | --- | --- |
: LoSB
Seurat
| Vuodet | Seura | Ottelut (M+S=P) | Ottelut (M+S=P) |
| –2002 2002–2008 2009–2011   2015–2016 | LoSB Espoon Oilers Tapanilan Erä Espoon Oilers |  128 (68+94=162) 26 (10+6=16) |  128 (68+94=162) 26 (10+6=16) |
Maajoukkue
| 2005– | Suomi | 21 (5+6=11) | 21 (5+6=11) |
 Seurajoukkueuran tilastot kattavat vain kansalliset sarjat.
| Mitalit> Maa:   Suomi.Miesten salibandy.MM-kilpailut  | Mitalit> Maa:   Suomi.Miesten salibandy.MM-kilpailut  | Mitalit> Maa:   Suomi.Miesten salibandy.MM-kilpailut  | Maa:   Suomi> Miesten salibandy. |
| --- | --- | --- | --- |
|  Kultaa | Helsinki 2010 | Salibandy |  |
|  Hopeaa | Ruotsi 2006 | Salibandy |  |
Markus Bollström (s. 4. tammikuuta 1985) on suomalainen peliuransa päättänyt salibandyn pelaaja.
Bollström edusti Salibandyliigassa seuratasolla Esport Oilersia ja Tapanilan Erää. Hän oli myös Suomen salibandymaajoukkueessa MM-kisoissa 2006 ja kotikisoissa 2010.
Saavutukset > Maailmanmestaruuskilpailut

Kultaa: 2010
Hopeaa: 2006
Saavutukset > Salibandyliiga

Kultaa: 2003 ja 2006
Hopeaa: 2010 ja 2016
Pronssia: 2004
Luis Pérez Sala

| Luis Pérez Sala> Henkilötiedot |
| --- | --- |
Kansalaisuus:   Espanja
Formula 1 -ura
Aktiivivuodet:  1988–1989
Talli(t):  Minardi
Kilpailuja:  32 (26 starttia)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  1
Ensimmäinen kilpailu:  Brasilian GP 1988
Viimeinen kilpailu:  Australian GP 1989
Luis Pérez Sala Valls-Taberner (s. 15. toukokuuta 1959 Barcelona, Espanja) on entinen espanjalainen kilpa-autoilija. Hän kilpaili Formula 1 -sarjassa kausilla 1988 ja 1989.
Pérez Sala kilpaili vuonna 1985 Italian Formula 3 -sarjassa voittaen yhden kilpailun ja siirtyi seuraavaksi kaudeksi Formula 3000 -sarjaan. Hän voitti F3000:ssa kilpailun Birminghamissa ja Ennassa kaudella 1986. Vuonna 1987 hän jatkoi samassa sarjassa, jolloin hän voitti Donington Parkin ja Le Mansin kilpailut sijoittuen sarjassa Stefano Modenan jälkeen toiseksi. Seuraavat kaksi kautta menivät Formula 1 -sarjassa Minardi-tallissa. Hän saavutti yhden pisteen koko F1-urallaan Britannian GP:stä 1989. Pierluigi Martinin ajaessa tallissa Pérez Sala joutui tämän varjoon, koska Martini kykeni ajamaan, mm. päätöskisana toimivassa Australian GP:ssä kolmanteen lähtöruutuun Pérez Salan karsiutuessa kilpailun ulkopuolelle. F1-uran jälkeen Pérez Sala on kilpaillut Espanjassa erilaisissa urheiluautosarjoissa kuten Touring Caria ja GT:tä, joista Touring Carin mestaruuden hän on voittanut vuosina 1991 sekä 1993. Hän on toiminut kilpa-ajamisen jälkeen uusien kuljettajien, kuten Pedro de la Rosan ja Dani Closin kouluttajana.
Vuonna 2012 Pérez Sala toimi F1-talli HRT F1:n tallipäällikkönä. Talli ei saanut uutta omistajaa 30. marraskuuta mennessä, jolloin talli pyyhittiin pois kaudelle 2013 osallistuvien tallien listalta.
Formula 1 -tulokset

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Kausi | Talli | Runko | Moottori | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Sijoitus | Pisteet |
| 1988 | Minardi | Minardi M188 | Cosworth V8 | BRA Kesk. | SMR 11 | MON Kesk. | MEX 11 | CAN 13 | USE Kesk. | FRA NC | GBR Kesk. | GER DNQ | HUN 10 | BEL DNQ | ITA Kesk. | POR 8 | ESP 12 | JPN 15 | AUS Kesk. | 22. | 0 |
| 1989 | Minardi | Minardi M188B | Cosworth V8 | BRA Kesk. | SMR Kesk. | MON Kesk. |  |  |  |  |  |  |  |  |  |  |  |  |  | 28. | 1 |
| 1989 | Minardi | Minardi M189 | Cosworth V8 |  |  |  | MEX DNQ | USA Kesk. | CAN KEsk. | FRA DNQ | GBR 6 | GER DNQ | HUN Kesk. | BEL 15 | ITA 8 | POR 12 | ESP Kesk. | JPN Kesk. | AUS DNQ | 28. | 1 |
Muuta

Formula 3:sta ja DTM:ää ajanut Daniel Juncadella on Pérez-Salan veljenpoika.
Aiheesta muualla

Salan profiili grandprix.comin sivuilla
HRT F1 Team
Indian Institute of Management Ahmedabad

| Indian Institute of Management Ahmedabad |
| --- | --- |
  
Motto:  विद्याविनियोगाद्विकास
Perustettu:  1961
Tyyppi:  Julkinen
Opiskelijoita:  500
Sijainti:  Ahmedabad, Gujarat  Intia (23°1′54.29″N, 72°32′10.09″E)
Osoite:  Vastrapur, Ahmedabad 380 015, INDIA
Kampus:  Old & New Campus
Yhteistyö:  Kellogg, Wharton, Harvard
Sivusto:  http://www.iimahd.ernet.in/
The Indian Institute of Management Ahmedabad (IIM Ahmedabad, myös IIMA), on Indian Institute of Management Calcutta (IIMC):n jälkeen toisena perustettu johtamisenlaitos Intiassa. Sitä pidetään yhtenä maailman parhaista johtamiseen erikoistuneista opetuslaitoksista ja sitä on myös yleisesti pidetty yhtenä maailman vaikeapääsyisimmistä opiskelupaikoista (MBA -ohjelmat). Vuosittain IIMAn pääsykokeisiin osallistuu 230 000 henkeä, joista vain noin 250 pääsee opiskelemaan. IIMA on useasti arvioitu yhdeksi Aasian parhaista kauppatieteen opiskelupaikoista.
IIMAn pääsisäänkäynti
Historia

IIMA perustettiin vuonna 1961 autonomiseksi instituutioksi Gujaratin hallinnon ja Intian teollisuuden yhteistyönä. Tohtori Vikram Sarabhai, arvostettu tutkija ja -teollisuuden vaikuttaja sekä muut Ahmedabadin teollisuusvaikuttajat, kuten Kasturbhai Lalbhai olivat isossa roolissa instituuttia perustettaessa.
IIMAn kampus on pääsääntöisesti tiilistä rakennettu. Sen ideoi kuuluisa arkkitehti Louis Kahn, jonka suunnittelema kampus luotiin yhtenäiseksi ja vaikuttamaan yhdeltä suurelta kokonaisuudelta. Muita kampuksen ulkonäköön vaikuttaneita suunnittelijoita olivat B. V. Doshi sekä Anant Raje. Vuoteen 2005 mennessä kampuksella oli 25 huoneistoa, joista jokainen asuttaa 25-44 henkilöä yhden hengen huoneissa. Jokaisella  on toisestaan poikkeava kulttuuri ja traditionsa. Työskentely uuden kampuksen rakentamiseksi (New Campus) on meneillään vielä vuoden 2006 aikana, ja on valmistuttuaan vastapäätä vanhaa kampusta, yhdistäen alikulkutunnelilla. Se sisältää seitsemän uutta huoneistoa sekä seminaarihuoneita.
| --- | --- |
Päärakennus ja Louis Kahn Plaza:  Luokkahuone vanhalla kampuksella
New Campus kuvattuna alikulkukäytävästä päin: Yleiskuvaa vanhasta kampuksesta
Koulun kehitys

Instituuttia ei aluksi pidetty puhtaasti kauppatieteen kouluna, vaan johtamisen kouluna. Sen missiona on ammatillistaa Intian johtoa opettamisen, tutkimuksen, valmentamisen, sekä instituutioden rakentamisen ja konsultoinnin avulla. Se pyrkii myös syvällistämään osaamista Intian talouden tärkeillä alueita kuten maataloudessa, koulutuksessa, terveydenhuollossa, kuljetuksessa, syntyvyyden säätelyssä, energiahuollossa sekä julkisessa liikenteessä.
IIM Ahmedabad on vuosien aikana tehnyt yhteistyötä mm. Kellogg School of Businessin, Wharton School of Businessin sekä Harvard Business Schoolin kanssa. Suurimmaksi osaksi tämän yhteisen historian takia IIMA on ollut case -pohjaisen opetusmetodin pioneereja. Nykypäivänäkin IIMAn vahvuutena pidetään sen vahvaa opetuspohjaa case -metodissa.
Tunnettuja entisiä opiskelijoita

C. K. Prahalad, yritysstrategian professori Michiganin yliopistossa
Aiheesta muualla

Kuvia tai muita tiedostoja aiheesta Indian Institute of Management Ahmedabad Wikimedia Commonsissa
Virallinen kotisivu (Arkistoitu – Internet Archive)
Kuvakollaasi kampuksesta (Arkistoitu – Internet Archive)
Virallinen alumnin kotisivu
Confluence - International Management Summit (Arkistoitu – Internet Archive)
Chaos - The Biggest B School Cultural Fest of the Country (Arkistoitu – Internet Archive)
Amaethon - The Agribusiness Oriented B-School Meet
IIMcatwalk.com An IIM Ahmedabad student run MBA & CAT community portal
Godby Shipping

| Godby Shipping Ab |
| --- | --- |
Yritysmuoto:  osakeyhtiö
Perustettu:  1973
Toimitusjohtaja:  Dan Mikkola
Kotipaikka:  Maarianhamina, Suomi
Toimiala:  varustamo
Henkilöstö:  noin 120
Kotisivu:  godbyshipping.fi
Infobox OKVirheellinen NIMI-arvo: 
M/S Misana Nauvossa, kuvattuna M/S Eivorilta.
Godby Shipping Ab on ahvenanmaalainen varustamo. Yrityksen kotipaikka sijaitsee Maarianhaminassa. Godby Shipping on perustettu vuonna 1973 ja sen toimitusjohtaja on Dan Mikkola. Varustamolla on seitsemän ro-ro-alusta, jotka liikennöivät Euroopan alueella. Varustamo on Rahtialusyhdistyksen jäsen. Kansainvälinen merenkulkujärjestö (IMO) on sertifioinut Godby Shippingin alukset ja konttorin ISM-koodilla (International Safety Management code).
Laivasto

M/S Midas
M/S Mimer
M/S Miranda
M/S Mistral
M/S Misana
M/S Misida
Aiheesta muualla

Varustamon verkkosivut
Aadamin luominen

| Aadamin luominen |
| --- | --- |

Nimi:  Aadamin luominen
Tekijä:  Michelangelo
Valmistumisvuosi:  1500-luvun alussa
Taiteenlaji:  Uskonnollinen taide
Teostyyppi:  Fresko
Materiaali:  Fresko
Korkeus:  280  cm
Leveys:  570  cm
Kokoelma:  Vatikaanin museot
Sijainti:  Sikstuksen kappeli, Vatikaani
Koordinaatit:  41°54′N 12°27′E﻿ / ﻿41.9°N 12.45°E﻿ / 41.9; 12.45
Aadamin luominen on Michelangelon 1500-luvun alulla Vatikaanin palatsissa sijaitsevan Sikstuksen kappelin kattoholviin maalaama kuuluisa fresko, joka kuvaa ensimmäisen ihmisen Aadamin luomista.
Jumala antaa maalauksessa ihmiselle elämän koskettamalla tätä sormenpäällä. Aadam makaa maassa, ja Jumala lähestyy enkelien kannattamana, kääriytyneenä laajaan viittaan kuin purjehtien avaruudessa. Aadam näyttää heräävän syvästä unesta katsoen hartaana Jumalan isällisiä kasvoja. Hän jaksaa vaivoin nostaa kättään ja ojentaa etusormeaan. Käsien kosketus on kuvan sommittelun keskipiste ja siihen on keskitetty koko maalauksen jännitys ja energia. Tätä Michelangelon sommittelua pidetään yhtenä taidehistorian suurimmista saavutuksista ja se on eräs tunnetuimmista kuvataiteen teoksista.
Sikstuksen kappelin katto lukuisine maalauksineen.
Analyysi

Maalauksen merkityksestä on esitetty erilaisia olettamuksia.
Vuonna 1990 yhdysvaltalainen lääkäri Frank Meshberger esitti lääketieteen aikakauslehti Journal of the American Medical Associationissa näkemyksen, jonka mukaan Jumalan sekä hänen taustallaan oleva enkelien ja kankaan muodostama alue kuvastaa ihmisaivojen läpileikkausta. Meshbergerin mukaan maalauksesta voidaan erottaa tarkemmin tarkasteltuna isoaivojen uurteita, aivorunko, otsalohko, aivolisäke, kallonpohjavaltimo, optinen kiasma, aivosilta ja selkäydin. Artikkelissa Meshberger toteaa uskovansa maalauksen kuvastavan, kuinka Jumala antaa Aadamille älykkyyden.
Italialainen tutkimusryhmä esitti lääketieteellisessä aikakauslehti Mayo Clinic Proceedingsissa vuonna 2015, että maalauksessa on nähtävissä synnytyksen jälkeinen kohtu. Näin ollen tutkimusryhmä uskoo Michelangelon viittaavan maalauksellaan ihmiskunnan syntyyn. Maalauksen yhtäläisyydet ihmisanatomiaan on huomattu verrattain myöhään, vaikka maalaus on todella tunnettu. Tutkimusryhmän mukaan tämä saattaa johtua taideasiantuntijoiden ja historioitsijoiden vähäisestä lääketieteellisestä ja anatomisesta ymmärryksestä.
Kuvia

Kappelin katto.
Käsien kosketus.
Aiheesta muualla

Kuvia tai muita tiedostoja aiheesta Aadamin luominen Wikimedia Commonsissa
Angela Davis

| Angela Davis |
| --- | --- |
 Angela Davis luennoimassa vuonna 2014.
Henkilötiedot
Koko nimi:  Angela Yvonne Davis
Syntynyt: 26. tammikuuta 1944 (ikä 81) Birmingham, Alabama, Yhdysvallat
Kansalaisuus:  yhdysvaltalainen
Arvonimi: professori
Koulutus ja ura
Väitöstyön ohjaaja:  Herbert Marcuse
Tutkimusalue:  historia
Palkinnot:  Leninin kansainvälinen rauhanpalkinto, 1977 ja 1979
Angela Yvonne Davis (s. 26. tammikuuta 1944 Birmingham, Alabama, Yhdysvallat) on yhdysvaltalainen poliittinen aktivisti, marxilainen filosofi, entinen Yhdysvaltain kommunistisen puolueen jäsen ja varapresidenttiehdokas, naisasianainen ja UCLA:n professori.
Davis erotettiin yliopistovirasta ja vangittiin syytettynä avunannosta murhaan vuonna 1970 mutta vapautettiin syyttömänä vuonna 1972. Davis oli merkittävä aktivisti kansalaisoikeusliikkeessä. Hän oli Yhdysvaltain kommunistipuolueen jäsen, ja hän pyrki varapresidentiksi Gus Hallin rinnalla 1980 ja 1984.
Lapsuus

Angelan vanhemmat olivat opettajia. Hänen isänsä oli valmistunut Raleighissa Pohjois-Carolinassa sijaitsevasta perinteisestä mustien opistosta. Angela vietti aikaansa setänsä maatilalla ja ystävien kanssa New Yorkissa.
Koulutus ja aikaisempi ura

Kun Davis oli valmistunut high schoolista, hänet hyväksyttiin Walthamissa Massachusettsissa sijaitsevaan Brandeisin yliopistoon. Hän tutustui Herbert Marcuseen Kuuban ohjuskriisin aikana.
Davis osallistui kahdeksansiin Maailman nuoriso- ja opiskelijafestivaaleihin Helsingissä vuonna 1962. Hän opiskeli vuoden stipendiaattina Ranskassa. Sen jälkeen hän sai stipendin Frankfurtiin, jossa hän opiskeli kaksi vuotta elämänkatsomustiedettä Theodor Adornon, Jürgen Habermasin, professori Haagin, Alfred Schmidtin ja Oscar Negtin johdolla.
UCLA

Davis on toiminut vuodesta 1969 apulaisprofessorina filosofian osastolta Kalifornian yliopistossa Los Angelesissa.
Kansalaisoikeustoiminta

Davis liittyi kommunistiseen puolueeseen huhtikuussa 1968. Mustien opiskelijain neuvostossa hän ajoi San Diegon kolmannen collegen antamista alempien sosiaaliryhmien opiskelijoiden – mustien, latinojen ja työväenluokasta lähtöisin olevien valkoisten – käyttöön ja collegen nimeämistä Lumumba-Zapatan collegeksi kongolaisen vallankumousjohtajan Patrice Lumumban ja meksikolaisen vallankumouksellisen Emiliano Zapatan mukaan. Collegen oli tarkoitus antaa opiskelijoille ne tiedot ja taidot, joita tarvitaan vapaustaisteluun.
Davis vieraili Kuubassa, jonka jälkeen hänen oli määrä aloittaa opettajan työ UCLA:ssa, Kalifornian yliopistossa Los Angelesissa. Yliopiston kansleri kuitenkin tiedusteli häneltä Kalifornian silloisen kuvernöörin Ronald Reaganin toimeksiannosta, oliko hän kommunistisen puolueen jäsen. UCLA:n vuodelta 1949 peräisin olevassa käsikirjassa kiellettiin kommunistien työhönotto. Davis myönsi puoluejäsenyytensä avoimesti, jolloin yliopiston johtokunta ilmoitti aikovansa erottaa hänet, hänelle tulvi uhkaussoittoja, uhkauskirjeitä ja pommiuhkauksia ja hän tarvitsi ympärivuorokautista henkivartijaa. Taistellessaan oikeudestaan työhönsä hän tuli tunnetuksi julkisuudessa.
Muun kansalaisoikeustoiminnan lisäksi Davis alkoi helmikuussa 1970 ajaa Soledadin veljien asiaa. Soledadin vankilassa tuomiotaan kärsivät mustaihoiset George Jackson, Fleeta Drumgo ja John Clutchette oli asetettu syytteeseen mellakan yhteydessä tapahtuneesta vartijan murhasta. Elokuussa 1970 George Jacksonin pikkuveli, 17-vuotias Jonathan Jackson, otti Marinin piirikunnan oikeussalin istunnossa panttivangiksi tuomarin, syyttäjän ja kolme valamiestä ja siirtyi heidän ja kolmen mustan vangin kanssa pakettiautoon. Vartijat ampuivat kohti autoa, ja tuomari Harold Haley, Jonathan Jackson ja kaksi mustaa vankia kuolivat. Oikeussalikapinassa käytetty ase oli rekisteröity Angela Davisin nimellä. Davis, joka ei ollut ollut paikalla, etsintäkuulutettiin murhasta, ihmisryöstöstä ja salaliitosta, ja häntä uhkasi kuolemantuomio. Davis pakeni poliiseja kahden kuukauden ajan. Hänet vangittiin lokakuussa 1970 ja pidettiin tutkintovankeudessa helmikuuhun 1972 asti, minä aikana hänen vapauttamisekseen syntyi laaja kansanliike Yhdysvalloissa ja ulkomailla. Helmikuussa 1972 kuolemanrangaistus kumottiin Kaliforniassa, jolloin hänet vapautettiin takuita vastaan. Kesäkuussa 1972 valamiehistö vapautti hänet kaikista syytteistä. Hän jatkoi työtään vankilajärjestelmän parantamiseksi ja rasismin poistamiseksi.
Elokuussa 1971 George Jackson kuoli, kun häntä ammuttiin selkään vankilakapinan yhteydessä San Quentinissa. Hän oli ollut vankilassa 11 vuotta, koska hänet oli tuomittu 18-vuotiaana tuttavansa tekemästä 70 dollarin ryöstöstä vankeuteen yhdestä vuodesta elinkautiseen. Maaliskuussa 1972 muut Soledadin veljet vapautettiin murhasyytteistä.
Angela Davis oli Yhdysvaltain kommunistisen puolueen varapresidenttiehdokas vuosien 1980 ja 1984 vaaleissa.
Kritiikkiä

Venäläinen toisinajattelija ja Nobel-palkittu Aleksandr Solženitsyn kritisoi Davisin myötätuntoa Neuvostoliittoa kohtaan puheessaan ammattiyhdistysliike AFL-CIO:n kokouksessa 9. heinäkuuta 1975 New Yorkissa.
Davis antoi monien kansalaisoikeustaistelijoiden tavoin hyväksyntänsä joiltakin osin Jim Jonesin Kansan temppelin toiminnalle Kaliforniassa ja osallistui vuosina 1975–1977 ajoittain sen tilaisuuksiin. Tämän toiminnan taakse kuitenkin kätkeytyi se harvan silloin tuntema todellisuus, joka vuonna 1978 johti Guyanan Jonestownissa joukkomurhaan.
Myöhempi ura

Davis jatkoi uraansa aktivistina ja on kirjoittanut lukuisia kirjoja. Davis on opettanut San Franciscon osavaltion yliopistossa, Stanfordin yliopistossa ja muissa kouluissa. Hän on toiminut Kalifornian yliopiston historian osaston professorina Santa Cruzissa ja feministiopiskelijoiden osaston johtajana. Hänen omaelämäkertansa, englanninkieliseltä nimeltään Angela Davis - an autobiography, julkaistiin Suomessa nimellä Sydämeni halusi vapautta vuonna 1975, vuosi englanninkielisen version ilmestymisen jälkeen.
Kulttuurisia julkaisuja

Herbie Hancockin albumilla Mwandishi on kappale ”Ostinato”, joka on osoitettu Angela Davisille vuonna 1970. Vuonna 1972, John Lennon ja Yoko Ono julkaisivat kappaleen ”Angela” ja Rolling Stones julkaisi kappaleen ”Sweet Black Angel”. Satiirisessa elokuvassa Kasvot kuvaruudussa (Network, 1976) on parodia hänestä sivuhenkilö Laureen Hobbin hahmossa.
Elokuva Musta elokuu (Black August, 2007) kertoo George Jacksonista ja hänen veljestään Jonathanista sekä Angela Davisin Soledadin veljiin liittyvästä toiminnasta.
Tunnustuksia

Leninin kansainvälinen rauhanpalkinto vuonna 1977 ja 1979
Davisin teoksia

Davis, Angela Y. & Freeman, Steve: Are Prisons Obsolete?  New York:  Seven Stories Press, 2010.  (e-kirja)
Davis, Angela: Women, culture and politics.  New York:  Random House, 1989.  ISBN 0-394-56976-8
Davis, Angela: Women, race & class.  London:  Women's press, 1986.  ISBN 0-7043-3892-0
Davis, Angela & Magee, Ruchell: If they come in the morning : voices of resistance.  London:  Orbach and Chambers/The Angela Davis Defence Committee, 1971.  ISBN 0-85514-006-2
Kirjallisuutta

Wikimedia Commonsissa on kuvia tai muita tiedostoja aiheesta .
George Jackson: Soledad Brother: The Prison Letters of George Jackson (1970)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja 2  Espanja  Ranska  BnF data  Katalonia  Saksa  Italia  Israel  Belgia  Yhdysvallat  Ruotsi  Japani  Tšekki  Australia  Kreikka  Korea  Alankomaat  Puola  Portugali 
Tieteilijät:  CiNii 
Taiteenala:  FID  MusicBrainz 
Henkilöt:  Deutsche Biographie  DDB  Trove 
Muut:  NARA  RISM  SNAC  IdRef 
Davisin vapauttamista vaativia mielenosoittajia vuonna 1970.
Angela Davis Moskovassa vuonna 1972.
Laukku

Cartierin valmistama käsilaukku.
Kankainen olkalaukku.
Laukku on tavallisesti kädessä tai olalla pidettävä (suljettava) kantoväline. Laukkuja valmistetaan erilaisista raaka-aineista, esimerkiksi nahasta tai kankaasta.
Käyttö

Laukkuja valmistetaan moneen eri tarkoitukseen.
Olkalaukku on olkahihnasta kannettava laukku.
Iltapukulaukussa säilytetään vain vähän ja pientä tavaraa, joten laukku on pieni.
Retkilaukku on usein reppu, jota kannetaan selässä olkapäiden editse kulkevista viilekkeistä.
Koululaukkuun on mahduttava paljon tavaraa. Koululaukkuina käytetään reppuja tai olkalaukkua, jossa on olkahihna, josta laukkua kannatellaan toisen olkapään varassa.
Lentolaukku on pieni, esimerkiksi lentokoneessa käsimatkatavaraksi sopiva matkalaukku. Lentolaukku on usein varustettu pyörillä, jolloin sitä on helppo kuljettaa. Lentolaukut valmistetaan usein muovista.
Käyttö > Kangaslaukku

Kankaasta valmistetuissa laukuissa on usein painatteita tai kuvio-ompeleita. Kangaslaukun voi  pestä laukun likaantuessa. Kangaslakkuja käytetään esimerkiksi kauppakasseina.
Käyttö > Nahkalaukku

Nahkaa käytetään usein asiakirjasalkkujen, iltapukulaukkujen ja pienten pussien valmistukseen.  Nahasta valmistettuja laukkuja on kahdenlaisia.
Aidosta nahasta valmistetut laukut ovat yleensä hyvin kestäviä, mutta myös kalliita. Laukun hoito vaatii myös tarkkuutta, sillä kastuessaan ja uudelleen kuivuessaan nahka kovettuu ja menettää ulkonäköään.
Tekonahkainen laukku on ulkonäöltään samanlainen aitonahkaisen kanssa, mutta halvempi. Tekonahan käyttöikä on usein lyhyempi kuin aidon. Tekonahkainen laukku on helppohoitoisempi kuin aitonahkainen, sillä sitä ei tarvitse suojata yhtä tarkasti kosteudelta, koska sen koostumus on erilainen.
Käyttö > Muovinen laukku

Muovinen laukku on helppohoitoinen. Muovin voi pestä ja muovisen matkalaukun mahdolliset renkaat voi tarvittaessa öljytä. Muovista laukkua on kuitenkin kuljetettava varovasti, sillä muovi lohkeaa helposti pudotessaan.
Aiheesta muualla

Kuvia tai muita tiedostoja aiheesta Laukku Wikimedia Commonsissa
Keltainen daavidintähti

Der Judenstern – natsien juutalaisille määräämä kangasmerkki
Keltainen daavidintähti oli kangasmerkki, jonka juutalaisten täytyi ommella päällysvaatteisiinsa, jotta heidät pystyttiin erottamaan julkisesti juutalaisiksi. Merkin käyttö on yleensä liittynyt juutalaisvastaisuuteen tai pääväestöä suosivaan lainsäädäntöön.
Joissakin kristityissä ja islamilaisissa valtioissa oli tapana määrätä lakeja erottamaan vähemmistöuskontojen jäsenet valtauskonnon jäsenistä ulkoisilla merkeillä, kuten hatuilla, nauhoilla ja muilla vaatekappaleilla. Ensimmäiset todisteet erottelevista vaatemerkeistä löytyvät 600–700-lukujen Irakista ja Syyriasta. Keltaista daavidintähteä käytettiin merkitsemään juutalaiset keskiajalla, ja se otettiin uudelleen käyttöön 1930-luvulla natsi-Saksassa.